钦定古今图书集成/明伦汇编/官常典/第674卷 > 霍性
## 钦定古今图书集成/明伦汇编/官常典/第674卷 > 霍性

按《魏志文帝本纪》注：《魏略》曰：“王将出征，度支中郎将
新平霍性上疏谏曰：‘臣闻文王与纣之事，是时天下
括囊无咎，凡百君子莫肯用讯。今大王体则乾坤，广
开四聪，使贤愚各建所规。伏唯先王，功无与比，而今
能言之类，不称为德。故圣人曰：‘得百姓之欢心’。《兵书》
曰：‘战，危事也’。是以六国力战，彊秦承弊，幽王不争，周
道用兴’。”愚谓大王且当委重本朝，而守其雌，抗威虎卧，功业可成。而今创基，便复起兵。兵者凶器，必有凶
扰，扰则思乱，乱出不意。臣谓此危，危于累卵。昔夏启
隐神三年，《易》有不远而复论，有不惮改。诚愿大王揆
古察今，深谋远虑，与三事大夫算其长短。臣沐浴先
王之遇，又初改政，复受重任，虽知言触龙鳞，阿谀近
福。窃感所诵，危而不持。奏通，帝怒，遣刺奸就考，竟杀
之。既而悔之，追原不及。